Crna Gora

Ministarstvo održivog

razvoja i turizma

Broj: 101 – 51/117

Podgorica, 19.06.2019. godine

U skladu sa Zaključkom Vlade Crne Gore broj: 07-2320 od 13. juna 2019. godine, Ministarstvo održivog razvoja i turizma objavljuje:

**J A V N I P O Z I V**

za podnošenje zahtjeva za dobijanje podrške za projekte iz oblasti turizma za 2019/2020. godinu

**MJERA VI – Podrška subjektima koji promovišu tradicionalnu crnogorsku kuhinju i proizvode u Crnoj Gori i inostranstvu**

**1. Predmet podrške:** Sufinansiranje pri organizaciji manifestacija koja se bave promocijom crnogorske kuhinje u Crnoj Gori, povezivanju turizma i poljoprivrede, i sufinansiranje u dijelu troškova puta i prezentacije u inostranstvu na sličnim manifestacijama.

1. **Ukupan iznos sredstava**: 15.000,00 €;
2. **Ciljevi:**

* Povezivanje turizma i poljoprivrede.
* Promocija domaće hrane

1. **Korisnici:**

- Privredna društva, druga pravna lica, preduzetnici ili fizičko lice koji su registrovani za obavljanje turističke i/ili ugostiteljske djelatnosti (primarni i komplementarni ugostiteljski objekti za pružanje usluga smještaja i usluge pripremanja i usluživanja hrane i pića) i koji ispunjavaju uslove za obavljanje te djelatnosti utvrđene Zakonom o turizmu i ugostiteljstvu;

1. **Namjena sredstava**

Sredstva se mogu koristi za organizovanje manifestacija/događaja ili sajmova na kojima će biti prezentovana tradicionalna crnogorska kuhinja (hrana) i poljoprivredni proizvodi. Takođe, sredstva se mogu iskoristiti i za plaćanje kotizacije za učešće na sličnim sajmovima u inostranstvu.

**Sredstva se ne mogu koristiti za:**

* kupovinu nekretnine;
* troškove redovnog poslovanja (plate i ostala primanja zaposlenih, troškove prevoza i putovanja zaposlenih, studijska putovanja, pokriće gubitaka, poreze i doprinose, otplatu kredita, carinske i uvozne dažbine ili bilo koje druge naknade)
* izradu studija, elaborata, projektne i druge dokumentacije;
* iznajmljivanje i kupovinu vozila;
* za sve druge troškove koji nisu vezani za realizaciju prijavljenog projekta i ciljeve Programa.

1. **Rok realizacije projekata**

Rok realizacije projekata je najkasnije dvanaest mjeseci od dana potpisivanja ugovora o dodjeli sredstava.

1. **Iznos podrške i prihvatljivost troškova**

Najveći iznos sredstava koji se može odobriti je do 80% opravdanih/prihvatljivih troškova, dok je maksimalan iznos podrške 4.000,00 €.

Korisnik podrške je u obavezi obezbijediti preostali iznos sredstava.

Korisnik podrške ne može kao svoje učešće u finansiranju projekta prikazati:

- ranije investirana sredstva, kao ni

- sredstva koja planira investirati u nekom narednom periodu nakon realizacije aktivnosti podržanog projekta.

Odobrena sredstva u iznosu od 50% mogu biti uplaćena nakon potpisivanja Ugovora, uz uslov da korisnik dostavi avansnu garanciju na taj iznos. Preostalih 50% sredstava uplaćuje se nakon realizacije projekta po dostavi finansijskog izvještaja, dokaza o namjenskom trošenju odobrenih sredstava, kao i dokaza o trošenju preostalih sredstava koje je obezbijedio korisnik i /ili drugi donator.

U slučaju da korisnik nije u mogućnosti dostaviti avansnu garanciju, ukupan iznos odobrenih sredstava uplaćuje se nakon realizacije projekta po dostavi finansijskog izvještaja, dokaza o namjenskom trošenju odobrenih sredstava, kao i dokaza o trošenju preostalih sredstava koje je obezbijedio korisnik i /ili drugi donator.

1. **Obavezna dokumentacija**

Podnosilac zahtjeva na Javni poziv obavezan je dostaviti sljedeću dokumentaciju:

1. Popunjeni obrazac koji se nalazi kao prilog ovog Javnog poziva;
2. Opis projekta uz koncept funkcionisanja i održavanja tokom najmanje 5 godina nakon njegove realizacije;
3. Plan aktivnosti koji uključuje rok realizacije po svakoj aktivnosti;
4. Dokaz o registraciji;
5. Ukoliko je podnosilac pružalac turističkih/ugostiteljskih usluga, ovjerena kopija odobrenja za obavljanje djelatnosti;
6. Dokaz izdat od organa nadležnog za poslove poreza da su uredno prijavljene, obračunate i izvršene sve obaveze po osnovu poreza i doprinosa do 90 dana prije dostavljanja prijave na javni poziv.
7. **Način podnošenja zahtjeva i dokumentacije**

Potencijalni korisnici podrške prijavljuju projekte podnoseći zahtjev za dodjelu sredstava i u prilogu dostavljaju traženu dokumentaciju.

Zahtjev sa pratećom dokumentacijom se dostavlja na adresu: *Ministarstva održivog razvoja I turizma, IV Proleterske broj 19, 81000 Podgorica*, direktno na arhivi ili putem pošte sa tačno istaknutim pečatom i sa datumom predaje sa oznakom: **„Prijava na Javni poziv za podnošenje zahtjeva za dobijanje podrške za projekte iz oblasti turizma za 2019/2020 – Mjera VI: “Podrška subjektima koji promovišu tradicionalnu Crnogorsku kuhinju I proizvode u Crnoj Gori i inostranstvu”.**

1. **Zahtjevi koji se neće razmatrati:**
2. zahtjevi čija dokumentacija nije kompletna, u smislu tačke 8. Programa;
3. neblagovremeni zahtjevi, tj. dostavljeni nakon definisanog roka;
4. zahtjevi koji se odnose na projekte koji nijesu predmet mjere Progama;
5. zahtjevi koje dostave subjekti koji ne pripadaju kategorijama definisanim u Programu za Mjeru u okviru koje se prijavljuju za podršku;
6. zahtjevi koje podnesu subjekti koji su u posljednje tri godine dobili sredstva od strane državnih institucija ili organa, a nijesu izvršili ugovorne obaveze ili su nenamjenski utrošili dobijena sredstva;

**11. Rangiranje**

Rang lista će biti objavljena na internet stranicama Ministarstva održivog razvoja i turizma i NTOCG.

Sredstva će se odobravati projektima prema bodovnoj listi od najvećeg broja na niže, do krajnje raspodjele ukupnog iznosa raspoloživih sredstava namijenjenih za Mjeru Programa.

Ako posljednji projekat prelazi ukupan iznos od 15.000,00 € može dobiti samo dio zahtijevanih sredstava. U tom slučaju potencijalni korisnik može povući zahtjev.

**12. Objava Javnog poziva**

**Javni poziv za podnošenje zahtjeva za dobijanje podrške za projekte iz oblasti turizma za 2019/2020 – Mjera VI:** **Podrška subjektima koji promovišu tradicionalnu Crnogorsku kuhinju u Crnoj Gori i inostranstvu** objavljuje se na internet stranicama Ministarstva održivog razvoja i turizma i NTOCG.

Ministarstvo održivog razvoja i turizma i NTOCG može izvršiti preraspodjelu sredstava koja nijesu dodijeljena po osnovu raspisanog Javnog poziva, a u okviru mjera predvidjenih Programom podsticajnih mjera.

**13. Rok za podnošenje prijava**

* Do utroška raspoloživih sredstava za ovu mjeru Javnog poziva.

**14. Postupak odlučivanja**

Inicijalno procesuiranje zahtjeva primljenih po ovom Javnom pozivu je u nadležnosti radne grupe koju formira Ministar. Radna grupa obrađuje i sistematizuje zahtjeve, pribavlja dodatne podatke i utvrđuje Predlog rang-liste projekata koji ispunjavaju zadate uslove.

Na osnovu utvrđenog Predloga rang-liste, Savjet (Komisija) za predlaganje odluke po Javnom pozivu koju imenuje Ministar, utvrđuje Predlog odluke o odabiru projekata koji su se kvalifikovali za dobijanje podrške i dodjelu sredstava.

Odluku o odabiru projekata, odnosno Odluku o odbijanju projekata ukoliko sve prijave ne ispunjavju uslove predviđene Programom i Javnim pozivom, donosi Ministar održivog razvoja i turizma. Sa podnosiocima zahtjeva za odabrane projekte, Ministarstvo održivog razvoja i turizma zaključuje ugovor o međusobnim pravima i obavezama u vezi njihove realizacije.

**15. Rok za donošenje**

Odluka o odabiru projekata i dodjeli sredstava, odnosno Odluku o odbijanju projekata ukoliko sve prijave ne ispunjavju uslove predviđene Programom i Javnim pozivom, donijet će se najkasnije u roku 45 dana od dana podnošenja dokumentacije na Javnom pozivu.

Na donesene odluke, na osnovu Programa odnosno Javnog poziva, podnosilac nema pravo za podnošenje prigovora i odluka je konačna.

**16. Lista korisnika kojima su odobrena sredstva**

**Lista korisnika kojima su odobrena sredstva** sa iznosom i namjenom dodijeljenih sredstava po korisniku biće objavljena na internet stranicama Ministarstva i NTOCG u roku od 15 dana od dana donošenja Odluke o odabiru projekata i dodjeli sredstava.

**17. Rok za potpisivanje ugovora**

Ministarstvo održivog razvoja i turizma će s odabranim korisnicima potpisati ugovor najkasnije u roku 15 dana od dana objave Odluke o odabiru projekata i dodjeli sredstava.

**18. Nadzor**

Radna grupa imenovana od strane Ministra održivog razvoja i turizma obavlja nadzor nad namjenskim korišćenjem odobrenih sredstava putem pisanog izvještaja sa pratećom dokumentacijom (dokazima o korišćenju sredstava) koje korisnik sredstava u ugovorenom roku dostavlja Ministarstvu.

Po potrebi, obavlja se i dodatni nadzor uvidom u dokumentaciju kod korisnika sredstava.

U slučaju utvrđivanja objektivnih okolnosti koje su uticale na nemogućnost ispunjenja obaveza koje proizlaze iz ovog Programa i koje su utvrđene Ugovorom, korisnik sredstava je dužan odmah o tome obavijestiti Ministarstvo pisanim putem.

U slučaju utvrđivanja nepravilnosti u korišćenju odobrenih sredstava, Ministar donosi Odluku o povratu sredstava, a korisnik je dužan vratiti ista u roku od 15 dana od prijema odluke.

**19. Obaveze korisnika su da:**

* Potpiše ugovor;
* Sredstva iskoristiti namjenski;
* Ministarstvu dostavi finansijski izvještaj o korišćenju sredstava (svih utrošenih sredstava uključujući sredstva uložena od strane korisnika i drugih partnera) sa pratećom dokumentacijom koja potvrđuje navode u izvještaju (kopije računa i ugovora za troškove, fotografije izvršenih radova i drugu dokumentaciju shodno ugovoru);
* Ministarstvu dostavi izvještaj o realizaciji projekta (ostvareni rezultati, fotografije, ciljevi, efekti, i sl.);
* Na zahtjev Ministarstvu pruži na uvid i dodatnu, naknadno traženu dokumentaciju i
* Realizuje i druge obaveze definisane ugovorom.

Ministarstvo održivog razvoja i turizma i NTOCG može izvršiti preraspodjelu sredstava koja nijesu dodijeljena po osnovu raspisanog Javnog poziva, a u okviru mjera predvidjenih Programom podsticajnih mjera.

*Napomena:*

**Javni poziv je objavljen dana 19.06.2019.god.**

Kontakt osoba: Nikola Ilić e mail: [nikola.ilic@mrt.gov.me](mailto:nikola.ilic@mrt.gov.me)

***Prilog: Obrazac zahtjeva***